Duncan Mighty

Duncan Wene Mighty Okechukwu (wọ́n bíi ní ọjọ́ kejìdínlọ́gbọ̀n oṣù kẹwàá ọdún 1983), ẹni tí a mọ̀ sí Duncan Mighty, jẹ́ olórin orílẹ̀ èdè Nàìjíríà, akọrin àti olóòótú orin láti ìlú Obio-Akpor, ní ìpínlẹ̀ Rivers.  Bí ó ti lẹ̀ jẹ́ pé irú ọ̀wọ́ orin rẹ̀ wà lábẹ́ ọ̀wọ́ orin ìdárayá tí àwọn olóyìnbó pè ní high-level tí ó jẹ́ ọ̀wọ́ orin gbajúgbajà, ó tún gbilẹ̀ si látàrí àwọn ìró àti àṣà àwọn ènìyàn rẹ̀ nítorí púpọ̀ àwọn orin rẹ̀ yìí ni ó kọ ní èdè abínibí rẹ̀ èdè Ikweage.

Wene Mighty ṣàgbéjáde àwo orin rẹ̀ tí ó kún fọ́fọ́ tí àkọlé rẹ̀ ń jẹ́ (Koliwater) ní ọdún 2009, tí àwọn ènìyàn sì tẹ́wọ́ gbà. Àwọn orin méjìlélógún inú àwo orin náà bí àwọn orin gbajúgbajà bí i "Ijeoma", "Scatter My Dada", "Ako Na Uche" tí ó sì fa ọkàn àwọn olólùfẹ́ orin síi jákèjádò orílẹ̀-èdè. Àwo orin rẹ̀ kejì tí ó pè ní, Legacy (Ahamefuna) ni ó gbé jáde ní ọdún 2010 pẹ̀lú àwọn ọ̀wọ́ orin márùndínlógún tí ó kéré sí ti t'àkọ́kọ́ tó gbé jáde. Àwọn olólùfẹ́ rẹ̀ tẹ́wọ́ gba àwo dáradára pẹ̀lú àjọ aficionados. àwọn orin rẹ̀ bíi "Obianuju" àti "Port Harcourt son" sọ ọ́ di ìlú-mọ̀ọ́ká tí ó sì ṣokùnfà àlékún àwọn olólùfẹ́ rẹ̀. Ó wà lára àwọn tí wọ́n yàn fún àmì-ẹ̀yẹ ní ipele mẹ́ta ní NEA Ards ẹlẹ́ẹ̀kẹfà irú rẹ̀ ti ọdún 2011 tí ó sì gbégbá orókè ní ipele ti "Indigenous Artist of the Year".

Ní oṣù kẹsàn-án ọdún 2012, Wene Mighty ṣàgbéjáde àwo orin tí ó pè ní Footprints, àwo ọ̀wọ́ orin méjìdínlógún pẹ̀lú àjọṣepọ̀ àwọn òṣèré látorí Timaya, Shaggy, Otuu Sax, Sandaz Black àti Wande Coal. Àwọn àjọ UN foyè dáa lọ́lá gẹ́gẹ́ bíi peace Ambassador.

 Àtòjọ orin rẹ̀ 

 Àwo-orin ti studio 

 Koliwater (2009)
 Ahamefuna (Legacy) (2010)
 Footprints (2012)
 Grace & Talent (2014)
 The Certificate (2016)

 Àtòjọ àwọn àmì-ẹ̀yẹ rẹ̀ 
Èyí ni àtòjọ àwọn àmì-ẹ̀yẹ tí Duncan Mighty ti gbà.
YearEventPrizeNominated workResultRef2011The Headies 2011Artiste of the YearNigeria Entertainment AwardsBest Album of the YearHottest Single of the YearIndigenous Artist of the Year2012Ghana Music AwardsAfrican Artist of the Year

 Àwọn ìtọ́kasí